Užliedžiai

Užliedžiai – kaimas Kauno rajono savivaldybėje, į šiaurę nuo Kauno, Nevėžio kairiajame krante. Praeina kelias . Veikia kultūros centras (buvę kultūros namai, įkurti 1981 m.; veikia 6 meno kolektyvai, tarp jų – moterų ansamblis, kaimo kapela), jame yra ambulatorija, biblioteka (nuo 1967 m.), Užliedžių mokykla-daugiafunkcis centras, darželis. Yra nedidelis aerodromas.

Etimologija 

Kaimo pavadinimas – vandenvardinis vietovardis, kilęs pagal pietuose tekantį upelį – Liedą (kairysis Nevėžio intakas). Važiuojant nuo Kauno pusės, Romainių, kaimas yra už Liedos.

Geografija 

Vakariniu pakraščiu teka Nevėžis, šlaitas priklauso Nevėžio kraštovaizdžio draustiniui.

Istorija 

Užliedžiai minimi nuo 1680 m., kaimas – 1744 m. XVIII a. čia buvo Užliedžių dvaras (savininkas Juozapas Zabiela, kuriam 1770 m. karalius Stanislovas Augustas suteikė privilegiją). Lietuviškos spaudos draudimo (1864–1904 m.) metu veikė slapta lietuviška mokykla. 1924 m. įkurta pradinė mokykla.

Sovietmečiu Užliedžiai buvo Veterinarijos akademijos mokomojo ūkio centrinė gyvenvietė.

2009 m. patvirtintas Užliedžių herbas.

Gyventojai

Galerija

Šaltiniai 

Kauno rajono savivaldybės gyvenvietės